Diari Oficial de la Generalitat Valenciana


Sumari del DOGV 1730, del 24-02-1992 (1992/824059)

INSTRUCCIÓ de 30 de gener de 1992, del Secretari General de la Conselleria de Sanitat i Consum, per la qual s'encomanen determinades funcions a la Unitat de Seguiment i Control del Servei Valencià de Salut, en relació amb els centres, serveis i establiments sanitaris públics, privats i concertats.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1730

Data del DOGV
:   24-02-1992

Secció del DOGV
:   ALTRES DISPOSICIONS

Número del document
:   1992/824059


Data del document
:   30-01-1992

Organisme emissor
:   Conselleria de Sanitat i Consum

Tipus de document
:   Instrucció

Instrucció de 30 de gener de 1992, del Secretari General de la Conselleria de Sanitat i Consum, per la qual s'encomanen determinades funcions a la Unitat de Seguiment i Control del Servei Valencià de Salut, en relació amb els centres, serveis i establiments sanitaris públics, privats i concertats.  
L'article 30, apartat 1, de la Llei 14/1986, de 25 d'abril, General de Sanitat, estableix que tots els centres i establiments sanitaris estaran sotmesos a la inspecció i el control per part de les administracions sanitàries competents. L'apartat 2 del mateix article afegeix que els centres privats vinculats al sector públic estaran, a més, sotmesos a l'avaluació del les seues activitats i del seu funcionament, i que les condicions que se'ls establesquen seran anàlogues a les fixades per als centres públics.  
D'altra banda, 'el Decret 27/1987, de 30 de març, del Consell de la Generalitat Valenciana sobre autorització de centres, serveis i establiments sanitaris, determina, en el seu article 3 de que aquests centres, serveis i establiments estan subjectes al control, la inspecció i l'avaluació de les seues activitats.  
L'article primer de l?Ordre de 9 de març de 1989, de la Conselleria de Sanitat i Consum, per la qual es delimiten les funcions de la Unitat de Seguiment i Control del Servei Valencià de Salut, estableix com a funcions efectuar el seguiment i el control de l?organització i el funcionament administratiu i sanitari de tots els serveis, centres i dependències de l?organisme i dels hospitals privats vinculats, i també qualsevol altra funció que li encomanen el conseller o el secretari general de la conselleria.  
Per tot això, dicte la següent instrucció:  
La Unitat de Seguiment i Control del Servei Valencià de Salut, adscrita. a aquesta secretaria general, realitzarà les següents tasques:  
1. Inspeccionar i controlar tots els centres, serveis i establiments sanitaris de la Comunitat Valenciana, tant públics com privats i privats concertats.  
2. Revisar i inspeccionar les autoritzacions administratives necessàries per a la instal·lació i el funcionament de tots els centres, serveis i establiments de qualsevol nivell, categoria, nombre d'empleats i titularitat.  
3. Els seus inspectors, acreditant si cal la seua identitat, quedaran facultats per a desenvolupar les seues funcions, segons l'article 31.1 de la Llei General de Sanitat. Per tant, estaran autoritzats per a entrar, lliurement i sense notificació prèvia, en qualsevol moment, en qualsevol centre, servei o establiment subjecte a aquesta llei. També per a fer les proves, investigacions o exàmens necessaris per a comprovar el compliment de la normativa vigent, prendre mostres per a la comprovació del compliment d'aquesta normativa i per a realitzar totes les actuacions que siguen necessàries per al compliment de les seues funcions.  
València, 30 de gener de 1992. - El Secretari General: Antonio Hernàndez Royo.